Billedet er entydigt. Genbrugsforretninger har kronede dage, og lørdag åbnede en ny stor Røde Kors-butik så i Frederikshavn. - Det er det der med, at tingene kan bruges igen og igen i stedet for bare at blive smidt ud. Jeg synes jo, det er mega fedt at man kan gøre det på den måde, siger Malene Puls, der som ivrig genbrugsjæger var på plads i den nye butik på åbningsdagen. Og hun er ikke den eneste, der er begejstret for genbrug. Lørdagens butiksåbning i Frederikshavn er udtryk for en større tendens, lyder det fra Røde Kors. - Vi har helt klart skulle åbne flere og flere. Mange butikker er gået fra at være små butikker til at være store butikker, fortæller Claudi Jacobsen, der som konsulent for Røde Kors er med til at hjælpe nye genbrugsbutikker i gang i. Se indslaget om genbrugsforretningen i Frederikshavn herover.

Opsummering:
Ny, stor genbrugsbutik er åbnet i Frederikshavn, for kundegrundlaget er stort. Især de unge er vilde med genbrug.